Diari Oficial de la Generalitat Valenciana


Sumari del DOGV 8245, del 01-03-2018 (2018/1180)

Notificació de la sentència dictada en el procediment de divorci contenciós número 747/2016.
--------------------------------------------------------------------------------------------

### Dades del document

Número de DOGV
:   8245

Data del DOGV
:   01-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1180


Organisme emissor
:   Jutjat de Primera Instància i Instrucció Número 3 de Paterna

Tipus de document
:   Edicte

Notificació de la sentència dictada en el procediment de divorci contenciós número 747/2016. [2018/1180]  
Paula Rosa Navalón Sanz, lletrada de l'Administració de justícia del Jutjat de Primera Instància número 3, certifique que en el procediment de referència s'ha dictat la resolució que literalment diu així:  
  
«Sentència número 148/2017  
Jutge que la dicta: Francisco Sanchis Osuna.  
Lloc: Paterna (València).  
Data: 21 de novembre de 2017.  
  
Antecedents de fet  
Primer. La procuradora Mª José Ochoa García en nom i representació de Fatiha Zaidas, va interposar demanda de divorci contenciós contra Hassan Ajaruid, en la qual basant-se en els fets i fonaments de dret que va estimar oportuns, va sol·licitar al Jutjat que, tinguera com a presentat aquest escrit amb els documents acompanyats i les seues còpies, i que tinguera com a formulada demanda de divorci contra Hassan Ajaruid, i després dels tràmits oportuns, inclosa la recepció del plet a prova, dictara sentència en la qual acordara la dissolució interessada del matrimoni.  
  
Dispositiva  
Estime la demanda interposada a instàncies de Fatiha Zaidas representada per la procuradora Mª José Ochoa García, contra Hassan Ajaruid, en situació processal de rebel·lia; declare dissolt per divorci el matrimoni d'ambdós cònjuges, i adopte les mesures següents:  
El fill menor M. A., queda sota la pàtria potestat de la mare de forma exclusiva; respecte la guarda i custòdia, quedarà a càrrec de la mare.  
Queda suspés el règim de visites a favor del pare  
El pare satisfarà per a aliments a favor del fill la quantitat de 180,00 - mensuals, quantitat que abonarà, per 12 mensualitats anticipades i dins dels cinc primers dies de cada mes, en el compte bancari que el pare designe, que s'actualitzarà anualment d'acord amb les variacions que experimente l'Índex de Preus de Consum que publique l'Institut Nacional d'Estadística o organisme oficial que poguera substituir-lo en el futur. Les despeses extraordinàries se satisfaran a mitges pels pares.  
  
No es produeix especial pronunciament a costes.  
Una vegada siga ferma aquesta resolució, lliureu-ne ofici a la persona encarregada del Registre Civil, que anirà acompanyat d'una testimoniança d'aquella, perquè puga anotar-se la part dispositiva en la inscripció de matrimoni corresponent; i poseu-ne en les actuacions un certificat i incloeu aquesta sentència en el llibre de sentències.  
Notifiqueu aquesta resolució a les parts, i feu-los saber que no és ferma, i que en contra es pot interposar recurs d'apel·lació davant d'aquest jutjat, en el termini de 20 dies, i per a l'Audiència Provincial de València.  
Així, aquesta és la meua sentència, que pronuncie, mane i firme.»  
  
Atés el parador ignorat de Hassan Ajaruid, declarat en situació processal de rebel·lia, s'estén aquest edicte perquè servisca de cèdula de notificació.  
  
Paterna, 7 de febrer de 2018.- La lletrada de l'Administració de justícia: Paula Rosa Navalón Sanz.